на производителите на AFRP с налични финансови данни и разумна печалба от подходяща представителна държава/и. Според Комисията дружествата, използвани в настоящото разследване, са представителни по отношение на по-широка продуктова група на алуминия, с ясни връзки с разглеждания продукт, включително валцованите продукти. Както е посочено в съображение 310, дружествата, които са считани за подходящи в контекста на член 2, параграф 6а, буква а) от основния регламент, често произвеждат повече от един продукт. В този случай установените финансови данни за производителите на екструдирани изделия са налични само на агрегирано равнище. Следователно наличните финансови данни за дружествата, които произвеждат екструдирани алуминиеви изделия, са представителни не само конкретно за положението на пазара на екструдирани алуминиеви изделия, но също така и на пазара на по-широка продуктова група, включително валцованите продукти. Поради това Комисията отхвърли тези твърдения и потвърди, че данните за ПОАР и печалбата на дружествата в сектора на екструдираните изделия представляват подходяща референтна стойност.
 3.1.3. Източници, използвани за определяне на разходите, при които няма нарушения, за производствените фактори
 (312)
 Комисията изложи подробности относно източниците, използвани за определяне на нормалната стойност, в съображения 244—267 от временния регламент. След публикуването на временния регламент няколко страни направиха твърдения по различните източници, използвани за определяне на нормалната стойност.
 3.1.3.1. Суровина
 (313)
 Jiangsu Alcha заяви, че за да установи нормалната стойност на един от нейните производствени фактори — алуминиевата тел, Комисията е използвала нормалната стойност на титановата въглеродна тел, която е по-скъпа.
 (314)
 Комисията припомни, че кодът по ХС за този фактор на производство (HS 7605) е бил предоставен от самото дружество. В допълнение тя отбеляза, че в съответното описание на кода по ХС в извлечението от базата данни на GTA, оповестено на страните заедно с бележката от 5 октомври 2020 г., се посочва титанова въглеродна тел. Съгласно Комбинираната номенклатура (52) кодът по ХС съответства на алуминиева тел или на тел, в която алуминият е определящият компонент. Поради това Комисията стигна до заключението, че въпреки неточното описание на кода в базата данни на GTA, кодът по ХС и съответната заместваща стойност, използвана при формирането на нормалната стойност по отношение на Jiangsu Alcha, се отнася за алуминиева тел и следователно е правилна.
 (315)
 Nanshan Group заяви също така, че подходът на Комисията да използва база данни на GTA е нецелесъобразен, тъй като са налични по-точни заместващи стойности. Групата счита, че в съответствие с член 2, параграф 6а от основния регламент Комисията следва да използва като заместващи стойности „международните цени, разходи или референтни стойности, при които няма нарушения“. Nanshan Group оспори по-конкретно стойностите по GTA за битуминозни въглища, диалуминиев триоксид на прах, горещовалцовани и студеновалцовани рулони и горещовалцовани ламарини. Тя предложи да се използват алтернативни референтни цени въз основа на доклада на IHS за битуминозните въглища (53) (относно битуминозните въглища), цените за уреждане на диалуминиев триоксид на LME (54) (относно диалуминиевия триоксид на прах) и доклада на CRU (относно студено-/горещовалцованите рулони или ламарини).
 (316)
 В отговор на коментарите, направени от Nanshan Group, жалбоподателят се противопостави на използването на алтернативните референтни цени, предложени от Nanshan Group. Той установи, че за разлика от